
PREDLOGI SPREMEMB
Odbor za državljanske svoboščine, pravosodje in notranje zadeve predlaga Odboru za ustavne zadeve kot pristojnemu odboru naslednje :
<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog resolucije</DocAmend>
<Article>Navedba sklicevanja 2</Article>
	

	Predlog resolucije
	Predlog spremembe

	–	ob upoštevanju Pogodbe o delovanju Evropske unije (PDEU), zlasti členov 16, 114 in 173, 179 do 180 ter člena 181,
	–	ob upoštevanju Pogodbe o delovanju Evropske unije (PDEU), zlasti členov 16, 26, 114, 173, 179, 180 in 181,


</Amend>
<Amend>Predlog spremembe		<NumAm>2</NumAm>
<DocAmend>Predlog resolucije</DocAmend>
<Article>Navedba sklicevanja 4</Article>
	

	Predlog resolucije
	Predlog spremembe

	–	ob upoštevanju okvirne konvencije Sveta Evrope o umetni inteligenci, človekovih pravicah, demokraciji in pravni državi, podpisani 5. septembra 2024,
	–	ob upoštevanju okvirne konvencije Sveta Evrope o umetni inteligenci, človekovih pravicah, demokraciji in pravni državi, podpisani 5. septembra 2024 (v nadaljnjem besedilu: okvirna konvencija Sveta Evrope o umetni inteligenci),


</Amend>
<Amend>Predlog spremembe		<NumAm>3</NumAm>
<DocAmend>Predlog resolucije</DocAmend>
<Article>Navedba sklicevanja 5</Article>
	

	Predlog resolucije
	Predlog spremembe

	–	ob upoštevanju Uredbe (EU) 2024/1689 Evropskega parlamenta in Sveta z dne 13. junija 2024 o določitvi harmoniziranih pravil o umetni inteligenci in spremembi uredb (ES) št. 300/2008, (EU) št. 167/2013, (EU) št. 168/2013, (EU) 2018/858, (EU) 2018/1139 in (EU) 2019/2144 ter direktiv 2014/90/EU, (EU) 2016/797 in (EU) 2020/1828 (Akt o umetni inteligenci)1,
	(Ne zadeva slovenske različice.)

	_________________
	

	1 UL L, 2024/1689, 12.7.2024, ELI: http://data.europa.eu/eli/reg/2024/1689/oj.
	


</Amend>
<Amend>Predlog spremembe		<NumAm>4</NumAm>
<DocAmend>Predlog resolucije</DocAmend>
<Article>Navedba sklicevanja 5 a (novo)</Article>
	

	Predlog resolucije
	Predlog spremembe

	
	–	ob upoštevanju predloga Komisije z dne 19. novembra 2025 za uredbo Evropskega parlamenta in Sveta o spremembi uredb (EU) 2024/1689 in (EU) 2018/1139 glede poenostavitve izvajanja harmoniziranih pravil o umetni inteligenci (zbirni sveženj za digitalno področje v zvezi z UI) (COM(2025)0836),


</Amend>
<Amend>Predlog spremembe		<NumAm>5</NumAm>
<DocAmend>Predlog resolucije</DocAmend>
<Article>Navedba sklicevanja 5</Article>
	

	Predlog resolucije
	Predlog spremembe

	
	–	ob upoštevanju predloga Komisije z dne 19. novembra 2025 za uredbo Evropskega parlamenta in Sveta o spremembi uredb (EU) 2016/679, (EU) 2018/1724, (EU) 2018/1725 in (EU) 2023/2854 ter direktiv 2002/58/ES, (EU) 2022/2555 in (EU) 2022/2557 glede poenostavitve digitalnega zakonodajnega okvira ter razveljavitvi uredb (EU) 2018/1807, (EU) 2019/1150 in (EU) 2022/868 ter Direktive (EU) 2019/1024 (zbirni sveženj za digitalno področje) (COM(2025)0837),


</Amend>
<Amend>Predlog spremembe		<NumAm>6</NumAm>
<DocAmend>Predlog resolucije</DocAmend>
<Article>Uvodna izjava A</Article>
	

	Predlog resolucije
	Predlog spremembe

	A.	ker člen 2 PEU obravnava ustavno identiteto EU in upravičuje nadzor Parlamenta nad umetno inteligenco, kadar bi lahko njena uvedba vplivala na temeljne vrednote;
	A.	ker člen 2 PEU določa temeljne skupne vrednote, na katerih temelji Unija, in zagotavlja pomemben ustavni okvir za nadzor Parlamenta nad umetno inteligenco, ki temelji na teh temeljnih vrednotah;


</Amend>
<Amend>Predlog spremembe		<NumAm>7</NumAm>
<DocAmend>Predlog resolucije</DocAmend>
<Article>Uvodna izjava A a (novo)</Article>
	

	Predlog resolucije
	Predlog spremembe

	
	AA.	ker sta Pogodbi in Listina Evropske unije o temeljnih pravicah podlaga za varstvo temeljnih pravic v EU; ker so ta načela pomemben vodilni okvir za oblikovanje politik EU, tudi na področju umetne inteligence;


</Amend>
<Amend>Predlog spremembe		<NumAm>8</NumAm>
<DocAmend>Predlog resolucije</DocAmend>
<Article>Uvodna izjava B</Article>
	

	Predlog resolucije
	Predlog spremembe

	B.	ker ima Parlament v skladu s členi 10, 11 in 14 PEU posebno odgovornost, da zagotovi demokratično odgovornost, preglednost in učinkovit nadzor tehnološkega razvoja, ki vpliva na delovanje institucij EU; ker so za varen, etičen in zakonit razvoj in uvajanje umetne inteligence potrebni trdni okviri upravljanja, ki temeljijo na Pogodbah EU;
	B.	ker ima Parlament v skladu s členi 10, 11 in 14 PEU posebno odgovornost, da zagotovi demokratično odgovornost, preglednost in učinkovit nadzor tehnološkega razvoja, ki vpliva na delovanje institucij EU; ker so za varen, etičen in zakonit razvoj in uvajanje umetne inteligence potrebni trdni okviri upravljanja, ki temeljijo na zakonodaji EU, Pogodbah EU in mednarodnih konvencijah;


</Amend>
<Amend>Predlog spremembe		<NumAm>9</NumAm>
<DocAmend>Predlog resolucije</DocAmend>
<Article>Uvodna izjava B a (novo)</Article>
	

	Predlog resolucije
	Predlog spremembe

	
	BA.	ker je treba pri institucionalnem pristopu EU k umetni inteligenci zagotoviti, da bodo regulativni okviri ostali sorazmerni in ne bodo ustvarjali nepotrebnih upravnih bremen; ker bi morale strukture upravljanja umetne inteligence v EU dejavno spodbujati inovacije spodbujajoča okolja, ki evropskim inovatorjem pomagajo, da konkurirajo na svetovni ravni, hkrati pa spoštujejo temeljne pravice; ker takšen pristop do umetne inteligence ni bistven le za konkurenčnost EU, temveč tudi za njeno varnost, tehnološko suverenost in strateško avtonomijo;


</Amend>
<Amend>Predlog spremembe		<NumAm>10</NumAm>
<DocAmend>Predlog resolucije</DocAmend>
<Article>Uvodna izjava C</Article>
	

	Predlog resolucije
	Predlog spremembe

	C.	ker akt o umetni inteligenci uvaja prvi celovit regulativni okvir za umetno inteligenco na svetu; ker umetna inteligenca napreduje hitreje kot kdaj koli prej ter preoblikuje gospodarsko dejavnost, javno upravo in družbene interakcije;
	C.	ker akt o umetni inteligenci uvaja prvi celovit regulativni okvir za umetno inteligenco na svetu; ker ga tvori trden sklop pravil, ki urejajo nudenje in uvajanje umetne inteligence na notranjem trgu, podpirajo inovacije in spodbujajo uvajanje na človeka osredotočene in zaupanja vredne umetne inteligence ter določajo visok standard na svetovni ravni; ker umetna inteligenca napreduje hitreje kot kdaj koli prej ter preoblikuje gospodarsko dejavnost, javno upravo in družbene interakcije;


</Amend>
<Amend>Predlog spremembe		<NumAm>11</NumAm>
<DocAmend>Predlog resolucije</DocAmend>
<Article>Uvodna izjava C a (novo)</Article>
	

	Predlog resolucije
	Predlog spremembe

	
	CA.	ker predlog za zbirni sveženj za digitalno področje v zvezi z UI uvaja ciljno usmerjene ukrepe za poenostavitev, da bi omogočili pravočasno, nemoteno in sorazmerno izvajanje nekaterih določb akta o umetni inteligenci; ker je v ločenem predlogu za zbirni sveženj za digitalno področje dodatno obravnavana potreba, da se pojasni, kako se lahko osebni podatki uporabljajo za učenje in razvoj umetne inteligence; ker oba predloga odražata potrebo po prilagoditvi pravnega okvira EU glede na hiter napredek umetne inteligence v EU in po svetu;


</Amend>
<Amend>Predlog spremembe		<NumAm>12</NumAm>
<DocAmend>Predlog resolucije</DocAmend>
<Article>Uvodna izjava CB</Article>
	

	Predlog resolucije
	Predlog spremembe

	
	CB.	ker okvirna konvencija Sveta Evrope o umetni inteligenci določa pravila, s katerimi se zagotavlja, da umetnointeligenčni sistemi v svojem celotnem življenjskem ciklu spoštujejo stroge etične standarde, spodbujajo preglednost, možnost revizije in učinkovit nadzor ter krepijo zaščitne ukrepe za varstvo temeljnih pravic, demokracije in pravne države; ker okvirna konvencija, h kateri lahko pristopijo neevropske države, spodbuja globalno izhodišče za upravljanje umetne inteligence, ki se osredotoča na varstvo pravic; ker se na ravni EU načela in obveznosti iz konvencije že izvajajo z usklajeno zakonodajo, s katero je določena višja in podrobnejša raven varstva, med drugim predvsem z aktom o umetni inteligenci; 


</Amend>
<Amend>Predlog spremembe		<NumAm>13</NumAm>
<DocAmend>Predlog resolucije</DocAmend>
<Article>Uvodna izjava CC</Article>
	

	Predlog resolucije
	Predlog spremembe

	
	CC.	ker je spodbujanje zaupanja vredne umetne inteligence, osredotočene na človeka, bistveno za povečanje konkurenčnosti, inovacijske zmogljivosti, tehnološke suverenosti in strateške avtonomije EU v vse bolj konkurenčnem globalnem okolju;


</Amend>
<Amend>Predlog spremembe		<NumAm>14</NumAm>
<DocAmend>Predlog resolucije</DocAmend>
<Article>Uvodna izjava E</Article>
	

	Predlog resolucije
	Predlog spremembe

	E.	ker ima Parlament kot predstavniška demokratična institucija EU legitimno vlogo pri prispevanju k tem svetovnim razpravam v skladu s členi 10, 11 in 13 PEU ter je odgovoren za zaščito demokratične odgovornosti in institucionalne skladnosti pri zunanjem delovanju EU;
	E.	ker ima Parlament kot neposredno izvoljena predstavniška demokratična institucija EU legitimno vlogo pri prispevanju k tem svetovnim razpravam v skladu s členi 10, 11 in 13 PEU ter je odgovoren za zaščito demokratične odgovornosti in institucionalne skladnosti pri zunanjem delovanju EU, hkrati pa ščiti sposobnost evropskih tehnoloških podjetij za razvoj in uvajanje umetne inteligence, spodbujanje inovacij, konkurenčnosti in vodilnega položaja Evrope na področju tehnologije ter varstvo temeljnih pravic in pravnega reda;


</Amend>
<Amend>Predlog spremembe		<NumAm>15</NumAm>
<DocAmend>Predlog resolucije</DocAmend>
<Article>Uvodna izjava H</Article>
	

	Predlog resolucije
	Predlog spremembe

	H.	ker bo spremljanje svetovnega razvoja umetne inteligence na ravni EU v tesnem sodelovanju z Uradom Komisije za umetno inteligenco, Evropskim odborom za umetno inteligenco in pristojnimi nacionalnimi organi, spremljanje razvoja v državah članicah, ohranjanje rednih izmenjav z nacionalnimi parlamenti ter prepoznavanje morebitnih medsektorskih prekrivanj in vrzeli v pravnem okviru EU za umetno inteligenco izjemno pomembno; ker bi morala imeti predlagana opazovalnica Evropskega parlamenta za umetno inteligenco pri tem osrednjo vlogo;
	H.	ker bo spremljanje svetovnega razvoja umetne inteligence na ravni EU in ravni držav članic v tesnem sodelovanju z Uradom Komisije za umetno inteligenco, Evropskim odborom za umetno inteligenco in pristojnimi nacionalnimi organi, spremljanje razvoja v državah članicah in ohranjanje rednih izmenjav med Evropskim parlamentom in nacionalnimi parlamenti ter prepoznavanje morebitnih medsektorskih prekrivanj in vrzeli v pravnem okviru EU za umetno inteligenco izjemno pomembno, da bi se izboljšali skladnost, pravna varnost in inovacijam prijazno izvajanje po vsej EU; ker bi lahko prizadevanja Parlamenta za okrepitev notranjih analitičnih zmogljivosti in zmogljivosti upravljanja, povezanih z umetno inteligenco, vključno z ustanovitvijo namenskega upravnega oddelka, temeljila na delu delovne skupine za akt o umetni inteligenci in imela dodatno osrednjo vlogo pri institucionalnem upravljanju umetne inteligence v Parlamentu v zvezi z odgovornostjo in razložljivostjo posledic sistemov umetne inteligence, ki se uporabljajo v instituciji; ker bi to lahko prispevalo tudi k doseganju ustrezne ravni pismenosti uslužbencev Parlamenta na področju umetne inteligence; ker bi moral ta upravni oddelek graditi tudi na izkušnjah Odbora za prihodnost znanosti in tehnologije (STOA), ki je bil ustanovljen kot stalni organ leta 1988 in katerega ena od glavnih tematskih prednostnih nalog je umetna inteligenca, ter Službe Evropskega parlamenta za raziskave (EPRS);


</Amend>
<Amend>Predlog spremembe		<NumAm>16</NumAm>
<DocAmend>Predlog resolucije</DocAmend>
<Article>Uvodna izjava H a (novo)</Article>
	

	Predlog resolucije
	Predlog spremembe

	
	HA.	ker sta Odbor za notranji trg in varstvo potrošnikov (IMCO) in Odbor za državljanske svoboščine, pravosodje in notranje zadeve (LIBE) Evropskega parlamenta ustanovila skupno delovno skupino odborov IMCO in LIBE za izvajanje in izvrševanje akta o umetni inteligenci (delovna skupina za akt o umetni inteligenci), ki deluje kot platforma za izmenjavo s Komisijo, zlasti z njenim Uradom za umetno inteligenco, in drugimi upoštevnimi deležniki o stanju izvajanja akta o umetni inteligenci ter za širše spremljanje razvoja umetne inteligence;


</Amend>
<Amend>Predlog spremembe		<NumAm>17</NumAm>
<DocAmend>Predlog resolucije</DocAmend>
<Article>Uvodna izjava I</Article>
	

	Predlog resolucije
	Predlog spremembe

	I.	ker bi se predlagana opazovalnica Evropskega parlamenta za umetno inteligenco štela za organ EU, ki bi bil lahko povabljen na seje odbora za umetno inteligenco v skladu s členom 65(2) akta o umetni inteligenci;
	črtano


</Amend>
<Amend>Predlog spremembe		<NumAm>18</NumAm>
<DocAmend>Predlog resolucije</DocAmend>
<Article>Uvodna izjava J</Article>
	

	Predlog resolucije
	Predlog spremembe

	J.	ker lahko umetna inteligenca podpre parlamentarni nadzor nad izvajanjem in uporabo prava EU z zmanjšanjem asimetrije informacij in ublažitvijo ponavljajočih se težav Parlamenta pri dostopu do ustreznih podatkov, pa tudi s prispevanjem k izboljšanju zakonodajnih postopkov EU;
	J.	ker lahko umetna inteligenca pod učinkovitim človeškim nadzorom podpre parlamentarni nadzor nad izvajanjem in uporabo prava EU z zmanjšanjem asimetrije informacij in ublažitvijo ponavljajočih se težav Parlamenta pri dostopu do ustreznih podatkov, pa tudi s prispevanjem k izboljšanju zakonodajnih postopkov EU, tudi z njihovo racionalizacijo, večjo učinkovitostjo in odzivnostjo;


</Amend>
<Amend>Predlog spremembe		<NumAm>19</NumAm>
<DocAmend>Predlog resolucije</DocAmend>
<Article>Uvodna izjava J a (novo)</Article>
	

	Predlog resolucije
	Predlog spremembe

	
	JA.	ker lahko odgovorna uporaba sistemov umetne inteligence izboljša kakovost, dostopnost in učinkovitost zakonodajnih in upravnih postopkov, saj podpira z dokazi podprto oblikovanje politik, olajšuje analizo zapletenih regulativnih okvirov in izboljšuje dostop do ustreznih informacij za demokratični nadzor;


</Amend>
<Amend>Predlog spremembe		<NumAm>20</NumAm>
<DocAmend>Predlog resolucije</DocAmend>
<Article>Uvodna izjava K</Article>
	

	Predlog resolucije
	Predlog spremembe

	K.	ker je zaradi hitrega razvoja tehnologij umetne inteligence potrebna stalna analitična zmogljivost, da se ocenijo njihove institucionalne, demokratične in pravne posledice za delovanje EU; ker bi moral Parlament zato okrepiti svoje notranje strokovno znanje in zmogljivosti spremljanja na tem področju;
	K.	ker je zaradi hitrega razvoja tehnologij umetne inteligence potrebna stalna analitična zmogljivost, da se ocenijo njihove institucionalne, demokratične in pravne posledice za delovanje EU; ker bi moral Parlament zato okrepiti svoje notranje strokovno znanje in zmogljivosti spremljanja na tem področju, tudi s temeljitim usposabljanjem o pismenosti na področju umetne inteligence, ter podpreti ozaveščeno, učinkovito in odgovorno uporabo tehnologij umetne inteligence;


</Amend>
<Amend>Predlog spremembe		<NumAm>21</NumAm>
<DocAmend>Predlog resolucije</DocAmend>
<Article>Uvodna izjava K a (novo)</Article>
	

	Predlog resolucije
	Predlog spremembe

	
	KA.	ker bi lahko razlike v nacionalnih razlagah in izvajanju zakonodaje EU o umetni inteligenci povzročile regulativno razdrobljenost, pravno negotovost in ovire za čezmejno uvajanje umetne inteligence na notranjem trgu, zlasti za MSP in zagonska podjetja, ki delujejo v več državah članicah; ker lahko umetna inteligenca pod ustreznim človeškim nadzorom okrepi zmogljivost Parlamenta za učinkovit in na dokazih temelječ nadzor nad izvajanjem in uporabo prava EU z zmanjšanjem asimetrije informacij, izboljšanjem analize ustreznih informacij in pomočjo pri obravnavanju ponavljajočih se težav pri dostopu do podatkov, potrebnih za demokratični nadzor;


</Amend>
<Amend>Predlog spremembe		<NumAm>22</NumAm>
<DocAmend>Predlog resolucije</DocAmend>
<Article>Uvodna izjava L</Article>
	

	Predlog resolucije
	Predlog spremembe

	L.	ker hitro uvajanje tehnologij umetne inteligence korenito spreminja volilne kampanje in politično komuniciranje; ker lahko te tehnologije posegajo v integriteto volilnih procesov in spodkopljejo zaupanje v demokratične institucije, tudi v okviru evropskih volitev;
	L.	ker hitro uvajanje tehnologij umetne inteligence korenito spreminja volilne kampanje in politično komuniciranje, pogosto z zelo nizkimi stroški; ker lahko te tehnologije posegajo v integriteto volilnih procesov in spodkopljejo zaupanje v demokratične institucije, zlasti, če jih izkoristijo sovražni akterji, tudi v okviru evropskih volitev;


</Amend>
<Amend>Predlog spremembe		<NumAm>23</NumAm>
<DocAmend>Predlog resolucije</DocAmend>
<Article>Uvodna izjava M a (novo)</Article>
	

	Predlog resolucije
	Predlog spremembe

	
	MA.	ker člen 77 akta o umetni inteligenci določa ključno vlogo nacionalnih javnih organov ali teles pri nadzoru ali uveljavljanju spoštovanja obveznosti na podlagi prava EU o varstvu temeljnih pravic, vključno s pravico do nediskriminacije;


</Amend>
<Amend>Predlog spremembe		<NumAm>24</NumAm>
<DocAmend>Predlog resolucije</DocAmend>
<Article>Odstavek 1 a (novo)</Article>
	

	Predlog resolucije
	Predlog spremembe

	
	1a.	poudarja, da hitro uvajanje naprednih sistemov umetne inteligence ne sme ustvariti pravnih sivih področij ali oslabiti izvrševanja veljavne zakonodaje; poudarja, da se tehnološke inovacije nikoli ne smejo uvajati na račun pravne države, javne varnosti ali demokratične odgovornosti; poziva, naj strukture upravljanja umetne inteligence v EU vključujejo mehanizme, ki bodo omogočili strukturirano posvetovanje z evropskimi inovatorji, in poudarja, da spodbujanje inovacij na področju umetne inteligence ni bistveno le za krepitev konkurenčnosti EU, temveč tudi za zaščito njene varnosti, tehnološke suverenosti in strateške avtonomije; poziva Komisijo, naj zagotovi sistematično in pregledno izvajanje akta o umetni inteligenci;


</Amend>
<Amend>Predlog spremembe		<NumAm>25</NumAm>
<DocAmend>Predlog resolucije</DocAmend>
<Article>Odstavek 2</Article>
	

	Predlog resolucije
	Predlog spremembe

	2.	ponovno poudarja, da mora biti pristop EU k umetni inteligenci v celoti usklajen z vrednotami iz člena 2 PEU, vključno z demokracijo, načelom pravne države in temeljnimi pravicami, ter da mora uvajanje umetne inteligence v institucijah ostati osredotočeno na človeka;
	2.	ponovno poudarja, da mora biti pristop EU k umetni inteligenci v celoti usklajen z vrednotami iz člena 2 PEU, vključno z demokracijo, načelom pravne države in temeljnimi pravicami, ter da mora uvajanje in uporaba umetne inteligence v institucijah ostati v celoti pod človeškim nadzorom, kar pomeni, da mora fizična oseba dejansko nadzirati katero koli orodje umetne inteligence med njegovo uporabo, kar bo krepilo zaupanje državljanov v demokratične institucije in javno upravo;


</Amend>
<Amend>Predlog spremembe		<NumAm>26</NumAm>
<DocAmend>Predlog resolucije</DocAmend>
<Article>Odstavek 4</Article>
	

	Predlog resolucije
	Predlog spremembe

	4.	poziva k strukturiranemu in rednemu medinstitucionalnemu dialogu med Parlamentom, Komisijo in Svetom o institucionalnih posledicah umetne inteligence;
	4.	poziva k strukturiranemu, rednemu in preglednemu medinstitucionalnemu dialogu med Parlamentom, Komisijo in Svetom o institucionalnih posledicah umetne inteligence, med drugim z rednimi izmenjavami o izvajanju zakonodaje EU o umetni inteligenci, upravnem usklajevanju in vplivu sistemov umetne inteligence na povezanost notranjega trga;


</Amend>
<Amend>Predlog spremembe		<NumAm>27</NumAm>
<DocAmend>Predlog resolucije</DocAmend>
<Article>Odstavek 6</Article>
	

	Predlog resolucije
	Predlog spremembe

	6.	poudarja pomen parlamentarnega sodelovanja v razpravah o globalnem upravljanju umetne inteligence in zato odločno podpira sodelovanje Parlamenta v večstranskih forumih, kot je letni vrh OZN o umetni inteligenci za splošno dobro; priznava, da Parlament z globalnim sodelovanjem z jasnim sklopom vrednot in etičnih načel krepi svojo demokratično vlogo in verodostojnost, pri čemer v celoti spoštuje pristojnosti Komisije na tem področju in v skladu z načelom lojalnega sodelovanja, kot je določeno v členu 13(2) PEU;
	6.	poudarja pomen širokega sodelovanja evropskih predstavnikov v razpravah o globalnem upravljanju umetne inteligence; zato podpira sodelovanje Parlamenta v večstranskih forumih, kot je letni vrh OZN o umetni inteligenci za splošno dobro; priznava, da Parlament z globalnim sodelovanjem z jasnim sklopom vrednot in etičnih načel krepi svojo demokratično vlogo in verodostojnost, pri čemer v celoti spoštuje pristojnosti Komisije na tem področju in v skladu z načelom lojalnega sodelovanja, kot je določeno v členu 13(2) PEU;


</Amend>
<Amend>Predlog spremembe		<NumAm>28</NumAm>
<DocAmend>Predlog resolucije</DocAmend>
<Article>Odstavek 7</Article>
	

	Predlog resolucije
	Predlog spremembe

	7.	poudarja, da je v času močne geopolitične konkurence sodelovanje Parlamenta v mednarodnih forumih bistvenega pomena; poudarja, da morajo biti prakse in tehnologije umetne inteligence, ki se izmenjujejo navzven, skladne z zavezami Parlamenta glede preglednosti, trajnostnosti, varstva podatkov in demokratičnega nadzora; poleg tega poudarja, da je pomembno obravnavati sistemska tveganja, povezana z umetno inteligenco, vključno s širjenjem tako imenovanih halucinacij, ki lahko ogrozijo točnost in zanesljivost informacij, pa tudi morebitni socialno-ekonomski učinek umetne inteligence, zlasti v smislu presežnih delovnih mest, ne pa zgolj spodbujati tehnološko odličnost;
	7.	poudarja, da je v času močne geopolitične konkurence sodelovanje Parlamenta v mednarodnih forumih bistvenega pomena; poudarja, da morajo prakse in tehnologije umetne inteligence, ki se izmenjujejo navzven, podpirati inovacije in konkurenčnost ter biti skladne s strogimi standardi glede preglednosti, trajnostnosti, zasebnosti in varstva osebnih podatkov ter kibernetske varnosti, pa tudi demokratičnega nadzora; poleg tega poudarja, da je pomembno spodbujati zaupanja vredno umetno inteligenco, osredotočeno na človeka, ter obravnavati sistemska tveganja, povezana z umetno inteligenco, vključno s pojavom tako imenovanih halucinacij in tveganjem zastrupljanja podatkov umetnointeligenčnih modelov ali zlonamernega nalaganja pristranskega, zavajajočega ali lažnega diskurza v velike jezikovne modele, ki ogrozijo točnost in zanesljivost informacij, pa tudi morebitni socialno-ekonomski učinek umetne inteligence, zlasti v smislu presežnih delovnih mest, ne pa zgolj spodbujati tehnološko odličnost;


</Amend>
<Amend>Predlog spremembe		<NumAm>29</NumAm>
<DocAmend>Predlog resolucije</DocAmend>
<Article>Odstavek 7 a (novo)</Article>
	

	Predlog resolucije
	Predlog spremembe

	
	7a.	z zaskrbljenostjo ugotavlja vse večjo odvisnost od neevropskih pionirskih sistemov umetne inteligence, pomanjkanje usklajenega dostopa do takih sistemov za ocenjevanje varnosti in posledično vrzel v zmogljivostih kibernetske obrambe, ki temelji na umetni inteligenci, kar vzbuja pomisleke glede strateških odvisnosti in asimetričnega dostopa do kritične infrastrukture umetne inteligence; opozarja, da lahko po mnenju varnostnih uradnikov napredni pionirski modeli umetne inteligence dinamično prilagodijo svoje vedenje, kar pomeni, da jih je mogoče uporabiti za avtomatizirano odkrivanje in izkoriščanje ranljivosti, s čimer se znatno zmanjšajo ovire za izpopolnjene kibernetske napade, omogoči hitro širjenje zlonamernih operacij ter temeljito spremenita obseg in hitrost kibernetskih tveganj; poziva k strožjemu nadzoru in zanesljivi pripravljenosti, vključno z rednimi stresnimi testi in vajami na podlagi scenarijev, da bi se zoperstavili kibernetskim napadom, ki jih omogoča umetna inteligenca, in obravnavali strateško odvisnost od neevropske infrastrukture, storitev v oblaku in temeljnih modelov; poudarja, da si mora EU prizadevati za celovito agendo tehnološke suverenosti pri razvoju in uvajanju naprednih sistemov umetne inteligence;


</Amend>
<Amend>Predlog spremembe		<NumAm>30</NumAm>
<DocAmend>Predlog resolucije</DocAmend>
<Article>Odstavek 8</Article>
	

	Predlog resolucije
	Predlog spremembe

	8.	poudarja, da je umetna inteligenca zaradi svojega obsega, hitrosti in čezmejnega učinka sistemski svetovni izziv in da so za odgovorno upravljanje, tako kot za prejšnje preobrazbene tehnologije, vključno z jedrsko tehnologijo sredi 20. stoletja, potrebna pravočasna pogajanja in vzpostavitev namenske mednarodne konvencije ali pogodbe o umetni inteligenci na svetovni ravni;
	8.	poudarja, da umetna inteligenca ustvarja potencial za pomembno povečanje gospodarske rasti, povečanje produktivnosti in preoblikovanje različnih industrij z avtomatizacijo nalog in izboljšanjem odločanja; vendar poudarja, da zaradi svojega obsega, hitrosti uvajanja in čezmejnega učinka predstavlja tudi preobrazbeno svetovno tehnologijo z daljnosežnimi posledicami, ki zahteva odgovorno upravljanje;


</Amend>
<Amend>Predlog spremembe		<NumAm>31</NumAm>
<DocAmend>Predlog resolucije</DocAmend>
<Article>Odstavek 9</Article>
	

	Predlog resolucije
	Predlog spremembe

	9.	je seznanjen z Okvirno konvencijo Sveta Evrope o umetni inteligenci; meni, da bi bilo treba glede na globalno sistemsko naravo tehnologij umetne inteligence nadalje razmisliti o vzpostavitvi svetovnega večstranskega okvira ali konvencije, namenjene preprečevanju sistemskih tveganj in zagotavljanju demokratične odgovornosti na svetovni ravni;
	9.	opozarja na okvirno konvencijo Sveta Evrope o umetni inteligenci, ki določa svetovno izhodišče za upravljanje umetne inteligence; izpostavlja dejstvo, da akt o umetni inteligenci in druga zakonodaja EU že določata višjo in bolj podrobno raven varstva in harmonizacije na notranjem trgu; poziva države po vsem svetu, naj pristopijo k okvirni konvenciji in spodbujajo svetovni razvoj zaupanja vredne umetne inteligence, osredotočene na človeka; meni, da bi bilo treba glede na globalno sistemsko naravo tehnologij umetne inteligence redno razmišljati o spodbujanju mednarodnega sodelovanja in učinkovitega upravljanja, ki omogoča inovacije, hkrati pa zagotavljati spoštovanje obstoječih pravnih okvirov, preprečevati sistemska tveganja in krepiti demokratično odgovornost na svetovni ravni; meni, da bi moralo sodelovanje EU v mednarodnih konvencijah služiti spodbujanju njene vizije umetne inteligence, njenega regulativnega pristopa in konkurenčnosti na svetovni ravni;


</Amend>
<Amend>Predlog spremembe		<NumAm>32</NumAm>
<DocAmend>Predlog resolucije</DocAmend>
<Article>Odstavek 10</Article>
	

	Predlog resolucije
	Predlog spremembe

	10.	opozarja, da Parlament v skladu s členi 10, 13 in 14 PEU izvaja demokratični nadzor nad delovanjem EU in njenih institucij; poudarja, da je treba zaradi vse večje uporabe sistemov umetne inteligence v javnih upravah in institucijah EU okrepiti analitične zmogljivosti Parlamenta, da bi zagotovili preglednost, demokratično odgovornost in učinkovit nadzor v skladu s Pogodbama;
	10.	opozarja, da Parlament v skladu s členi 10, 13 in 14 PEU izvaja demokratični nadzor nad delovanjem EU in njenih institucij; poudarja, da je treba zaradi vse večje uporabe sistemov umetne inteligence v javnih upravah in institucijah EU okrepiti analitične zmogljivosti Parlamenta in njegovo pismenost na področju umetne inteligence, da bi zagotovili preglednost, demokratično odgovornost in učinkovit nadzor v skladu s Pogodbama;


</Amend>
<Amend>Predlog spremembe		<NumAm>33</NumAm>
<DocAmend>Predlog resolucije</DocAmend>
<Article>Odstavek 11</Article>
	

	Predlog resolucije
	Predlog spremembe

	11.	poziva k ustanovitvi opazovalnice Evropskega parlamenta za umetno inteligenco kot stalne analitične strukture v upravi Parlamenta, ki bi delovala kot služba za vse parlamentarne odbore, da bi jih podpirala pri zadevah, povezanih z umetno inteligenco, njenim upravljanjem, institucionalnim ravnovesjem in demokratičnim nadzorom; poudarja, da bi bilo mogoče vzpostavitev take zmogljivosti organizirati v upravnih strukturah Parlamenta na proračunsko nevtralen način, ki bi temeljil na obstoječem strokovnem znanju in storitvah;
	11.	priporoča okrepitev notranjih analitičnih zmogljivosti in zmogljivosti upravljanja Parlamenta v njegovi upravi, zlasti v zvezi z umetno inteligenco, z namenskim upravnim oddelkom; poudarja, da bi moral oddelek graditi na obstoječem strokovnem znanju in storitvah, vključno s tistimi, ki jih zagotavljata EPRS in STOA, in jih dopolnjevati, kar bi omogočilo, da bi bil organiziran na proračunsko nevtralen način, ter da bi moral delovati kot služba za vse parlamentarne odbore, da bi jih podpirala pri zadevah, povezanih z umetno inteligenco, njenim upravljanjem, institucionalnim ravnovesjem in demokratičnim nadzorom, ter pri krepitvi pismenosti na področju umetne inteligence in tehničnega strokovnega znanja; nadalje izpostavlja, da bi moral imeti oddelek jasno analitično strukturo in strukturo upravljanja, ki bi usmerjala njegove prednostne naloge ter zagotavljala horizontalno krepitev zmogljivosti in ustreznost za vse odbore; predlaga, da bi se oddelek lahko imenoval opazovalnica Evropskega parlamenta za umetno inteligenco;


</Amend>
<Amend>Predlog spremembe		<NumAm>34</NumAm>
<DocAmend>Predlog resolucije</DocAmend>
<Article>Odstavek 11 a (novo)</Article>
	

	Predlog resolucije
	Predlog spremembe

	
	11a.	opozarja na obstoječe analitično delo, opravljeno v Parlamentu, tudi v delovni skupini o aktu o umetni inteligenci, ustanovljeni z namenom spremljanja in nadzora izvajanja in izvrševanja akta o umetni inteligenci, ki prispeva k odkrivanju medsektorskih vrzeli, prekrivanj in nedoslednosti v širšem pravnem okviru EU za umetno inteligenco ter spremljanju novega razvoja in izzivov, povezanih z umetno inteligenco;

	
	(Prestavljeno iz odstavka 15)


</Amend>
<Amend>Predlog spremembe		<NumAm>35</NumAm>
<DocAmend>Predlog resolucije</DocAmend>
<Article>Odstavek 11</Article>
	

	Predlog resolucije
	Predlog spremembe

	
	11b.	poudarja, da bi lahko izboljšanje notranje analitične in upravne zmogljivosti Parlamenta nadalje prispevalo k spremljanju institucionalnega upravljanja umetne inteligence, odgovornosti in razložljivosti ter posledic sistemov umetne inteligence, ki se uporabljajo v instituciji, pa tudi prispevalo k doseganju zadostne ravni umetnointeligenčne pismenosti osebja Parlamenta in podprlo njegovo nadaljnje ukrepanje na podlagi ustreznih sklepov Sveta;

	
	(Prestavljeno iz odstavka 16)


</Amend>
<Amend>Predlog spremembe		<NumAm>36</NumAm>
<DocAmend>Predlog resolucije</DocAmend>
<Article>Odstavek 12</Article>
	

	Predlog resolucije
	Predlog spremembe

	12.	poudarja, da vse večja uporaba sistemov umetne inteligence v javnih upravah, vključno z institucijami EU, odpira pomembna vprašanja v zvezi s preglednostjo, odgovornostjo in predpisanim upravnim postopkom; poudarja, da bi moral Parlament ohraniti zadostne notranje analitične zmogljivosti za neodvisno ocenjevanje tega razvoja, da bi zaščitil svoje institucionalne pristojnosti in nadzorne funkcije ter vzpostavil svoj institucionalni spomin na tem področju;
	12.	poudarja, da vse večja uporaba sistemov umetne inteligence v javnih upravah, vključno z institucijami EU, povečuje učinkovitost notranjih procesov, vendar pa odpira pomembna vprašanja v zvezi s preglednostjo, odgovornostjo, varnostjo sistemov in predpisanim upravnim postopkom; poudarja, da bi moral Parlament ohraniti zadostne notranje analitične zmogljivosti za neodvisno ocenjevanje uvajanja sistemov in s tem povezanega razvoja, da bi zaščitil svoje institucionalne pristojnosti in nadzorne funkcije ter vzpostavil svoj institucionalni spomin na tem področju, uporabil obstoječe parlamentarne storitve in strokovno znanje, kjer je to mogoče, pa tudi ohranil popoln nadzor nad svojo kibernetsko varnostjo ter varnostjo vse infrastrukture in sistemov; poudarja, da bi bilo treba ta prizadevanja dopolniti s temeljitimi programi usposabljanja za pismenost na področju umetne inteligence; poziva tudi k rednim ocenam vpliva uvajanja umetne inteligence na temeljne pravice in zasebnost;


</Amend>
<Amend>Predlog spremembe		<NumAm>37</NumAm>
<DocAmend>Predlog resolucije</DocAmend>
<Article>Odstavek 12 a (novo)</Article>
	

	Predlog resolucije
	Predlog spremembe

	
	12a.	poudarja potencial umetne inteligence za povečanje nadzornih in preglednih zmogljivosti Parlamenta, saj lahko olajša dostop do ustreznih informacij, izboljša analizo zapletenih zakonodajnih in regulativnih sprememb ter podpre spremljanje izvajanja in uporabe prava EU; poudarja, da bi lahko odgovorna uporaba umetne inteligence prispevala k zmanjšanju asimetrije informacij, povečanju zakonodajne usklajenosti ter izboljšanju kakovosti, učinkovitosti in predvidljivosti postopkov odločanja v EU, pri čemer se v celoti spoštujejo demokratična odgovornost, preglednost in smiseln človeški nadzor;


</Amend>
<Amend>Predlog spremembe		<NumAm>38</NumAm>
<DocAmend>Predlog resolucije</DocAmend>
<Article>Odstavek 13</Article>
	

	Predlog resolucije
	Predlog spremembe

	13.	poziva k uporabi orodij umetne inteligence za podporo spremljanju in izvajanju že sprejete zakonodaje EU, zlasti z opredelitvijo nacionalnih in regionalnih pravnih aktov, ki jih je treba spremeniti, ter odkrivanjem morebitnih nedoslednosti, prekrivanj ali tveganj pravne razdrobljenosti, s čimer bi povečali pravno skladnost na vseh ravneh upravljanja, odpravili vrzeli pri izvajanju v državah članicah ter izboljšali učinkovitost in predvidljivost prava EU; v zvezi s tem poudarja pomen pristopa, osredotočenega na človeka, pri uporabi takih orodij;
	13.	poziva k uporabi orodij umetne inteligence za podporo spremljanju in izvajanju že sprejete zakonodaje EU s pomočjo pri opredelitvi nacionalnih in regionalnih pravnih aktov, ki jih je treba spremeniti, ter odkrivanjem morebitnih nedoslednosti, prekrivanj ali tveganj pravne razdrobljenosti, s čimer bi povečali pravno skladnost in znižali stroške na vseh ravneh upravljanja, pomagali pri odkrivanju vrzeli pri izvajanju v državah članicah ter izboljšali učinkovitost in predvidljivost prava EU; poudarja, da se lahko z orodji umetne inteligence podprejo z dokazi podprto oblikovanje politik, prizadevanja za poenostavitev in naknadno ocenjevanje zakonodaje Unije, med drugim z ugotavljanjem regulativnih prekrivanj, vrzeli pri izvajanju in nesorazmernih upravnih bremen, ki vplivajo na državljane, podjetja in javne uprave; v zvezi s tem poudarja pomen strogega človeškega nadzora pri uporabi takih orodij; poudarja, da sistemi umetne inteligence ne smejo nikoli nadomestiti politične odgovornosti ali demokratične odgovornosti ljudi;


</Amend>
<Amend>Predlog spremembe		<NumAm>39</NumAm>
<DocAmend>Predlog resolucije</DocAmend>
<Article>Odstavek 13 a (novo)</Article>
	

	Predlog resolucije
	Predlog spremembe

	
	13a.	poziva Komisijo in države članice, naj zagotovijo enotno, sorazmerno in skladno izvajanje okvira EU za umetno inteligenco na način, ki bo podpiral inovacije in konkurenčnost, hkrati pa v celoti spoštoval temeljne pravice ter pravice intelektualne lastnine in pravila o avtorskih pravicah ter preprečeval nepotrebna upravna bremena, prekrivajoče se obveznosti poročanja in nacionalne ukrepe čezmernega prenašanja zakonodaje, saj bi to lahko povzročilo razdrobljenost notranjega trga in oviralo širitev zaupanja vrednih evropskih rešitev na področju umetne inteligence;


</Amend>
<Amend>Predlog spremembe		<NumAm>40</NumAm>
<DocAmend>Predlog resolucije</DocAmend>
<Article>Odstavek 14</Article>
	

	Predlog resolucije
	Predlog spremembe

	14.	poziva k analizi prekrivanj, vrzeli in nedoslednosti med vrsto zakonodajnih in političnih instrumentov, povezanih z umetno inteligenco, ter njihovim izvajanjem, da bi zmanjšali razdrobljenost in zagotovili usklajeno uporabo na vseh sektorskih področjih, vključno s skladnim institucionalnim izvajanjem;
	14.	poziva k analizi prekrivanj, vrzeli in nedoslednosti med vrsto zakonodajnih in političnih instrumentov, povezanih z umetno inteligenco, ter njihovim izvajanjem, da bi zmanjšali razdrobljenost in se izognili prekomernim bremenom, hkrati pa zagotovili usklajeno uporabo na vseh sektorskih področjih, vključno s skladnim institucionalnim izvajanjem;


</Amend>
<Amend>Predlog spremembe		<NumAm>41</NumAm>
<DocAmend>Predlog resolucije</DocAmend>
<Article>Odstavek 15</Article>
	

	Predlog resolucije
	Predlog spremembe

	15.	poudarja, da bi lahko analitično delo, opravljeno v Parlamentu, tudi v predlagani opazovalnici Evropskega parlamenta za umetno inteligenco, prispevalo k opredelitvi medsektorskih vrzeli, prekrivanj in nedoslednosti v širšem pravnem okviru EU za umetno inteligenco;
	črtano

	
	(Prestavljeno v odstavek 11(a))


</Amend>
<Amend>Predlog spremembe		<NumAm>42</NumAm>
<DocAmend>Predlog resolucije</DocAmend>
<Article>Odstavek 16</Article>
	

	Predlog resolucije
	Predlog spremembe

	16.	poudarja, da bi lahko opazovalnica Evropskega parlamenta za umetno inteligenco prispevala k spremljanju institucionalnega upravljanja umetne inteligence, odgovornosti in razložljivosti ter posledic sistemov umetne inteligence, ki se uporabljajo v instituciji, in bi lahko podprla nadaljnje ukrepanje Parlamenta na podlagi ustreznih sklepov Sveta;
	črtano

	
	(Prestavljeno v odstavek 11(b))


</Amend>
<Amend>Predlog spremembe		<NumAm>43</NumAm>
<DocAmend>Predlog resolucije</DocAmend>
<Article>Odstavek 17</Article>
	

	Predlog resolucije
	Predlog spremembe

	17.	poziva predsednika odbora za umetno inteligenco, naj observatorij Evropskega parlamenta za umetno inteligenco, ko bo ustanovljen, povabi na seje odbora, da se zagotovita parlamentarni nadzor in medinstitucionalna skladnost politike EU na področju umetne inteligence;
	črtano


</Amend>
<Amend>Predlog spremembe		<NumAm>44</NumAm>
<DocAmend>Predlog resolucije</DocAmend>
<Article>Odstavek 18</Article>
	

	Predlog resolucije
	Predlog spremembe

	18.	poudarja, da je okrepljeno sodelovanje na področju upravljanja umetne inteligence med Parlamentom, nacionalnimi parlamenti in pristojnimi nacionalnimi organi v skladu s členom 70 akta o umetni inteligenci bistveno za izmenjavo primerov dobre prakse, izboljšanje zakonodajne skladnosti in podporo parlamentarnemu nadzoru nad uvajanjem umetne inteligence po vsej EU;
	18.	poudarja, da je okrepljeno sodelovanje na področju upravljanja umetne inteligence med Evropskim parlamentom, nacionalnimi parlamenti in pristojnimi nacionalnimi organi, ki je v skladu s členom 70 akta o umetni inteligenci, bistveno za izmenjavo primerov dobre prakse, izboljšanje zakonodajne skladnosti, prispevanje k opredelitvi in odpravi prekrivanj in nepotrebne birokracije ter podporo parlamentarnemu nadzoru nad uvajanjem umetne inteligence po vsej EU;


</Amend>
<Amend>Predlog spremembe		<NumAm>45</NumAm>
<DocAmend>Predlog resolucije</DocAmend>
<Article>Odstavek 19</Article>
	

	Predlog resolucije
	Predlog spremembe

	19.	poziva k sistematični parlamentarni oceni tveganj za demokratične procese, povezanih z umetno inteligenco, vključno z integriteto volitev, in poziva opazovalnico Evropskega parlamenta za umetno inteligenco, naj podpre spremljanje volitev in evropskih političnih strank, saj umetna inteligenca vse bolj oblikuje politično komuniciranje, volilne procese, javno razpravo in odločanje;
	19.	poziva k sistematični parlamentarni oceni tveganj za demokratične procese, povezanih z umetno inteligenco, vključno z integriteto volitev, temeljnimi svoboščinami in pravico do zasebnosti, ter k parlamentarni podpori za analizo ustreznega razvoja umetne inteligence, ki vpliva na demokratične procese, vključno z uporabo umetne inteligence v političnem komuniciranju in javni razpravi, saj aplikacije, ki temeljijo na umetni inteligenci, vse bolj oblikujejo politično komuniciranje, volilne procese, javno razpravo in odločanje, tudi prek globokih ponaredkov, sintetičnih medijev in usklajenih dezinformacijskih kampanj; poudarja, da je treba v zvezi s tem izvrševati obveznosti iz akta o umetni inteligenci glede preglednosti vsebin, ustvarjenih z umetno inteligenco; priznava, da lahko umetna inteligenca tudi poveča demokratično udeležbo, izboljša dostop do informacij in okrepi z dokazi podprto oblikovanje politik, hkrati pa poudarja, da je treba zagotoviti, da bo njena uporaba ostala pregledna, odgovorna in skladna s pravom EU;


</Amend>
<Amend>Predlog spremembe		<NumAm>46</NumAm>
<DocAmend>Predlog resolucije</DocAmend>
<Article>Odstavek 21</Article>
	

	Predlog resolucije
	Predlog spremembe

	21.	poudarja, da hiter razvoj upravljanja EU, zlasti v odziv na digitalno preobrazbo, umetno inteligenco in vse bolj zapletene regulativne okvire, postopoma preizkuša ustreznost veljavnih določb Pogodb, ki urejajo institucionalne pristojnosti, demokratično odgovornost in parlamentarni nadzor;
	21.	poudarja, da hiter razvoj upravljanja EU, zlasti v odziv na digitalno preobrazbo, umetno inteligenco in vse bolj zapletene regulativne okvire, postopoma preizkuša ustreznost veljavnih določb Pogodb, ki urejajo institucionalne pristojnosti, demokratično odgovornost in parlamentarni nadzor, obenem izpostavljajoč potrebo po zagotovitvi preglednosti in zmanjšanju regulativne kompleksnosti;


</Amend>
<Amend>Predlog spremembe		<NumAm>47</NumAm>
<DocAmend>Predlog resolucije</DocAmend>
<Article>Odstavek 21 a (novo)</Article>
	

	Predlog resolucije
	Predlog spremembe

	
	21a.	poudarja, da se hiter napredek pri razvoju umetne inteligence kratko- do srednjeročno odraža na regulativni ravni v nedavno sprejetem aktu o umetni inteligenci, ki se še ne uporablja v celoti, njegov učinek pa tudi še ni v celoti ugotovljen; poudarja, da tudi zbirni sveženj za digitalno področje v zvezi z umetno inteligenco obravnava najnovejši napredek na področju umetne inteligence kot odziv na potrebo po poenostavitvi in pojasnitvi nekaterih določb akta o umetni inteligenci, da bi s pomočjo nekaterih ciljno usmerjenih ukrepov omogočili njegovo pravočasno, nemoteno in sorazmerno izvajanje; poudarja, da zbirni sveženj za digitalno področje v zvezi z umetno inteligenco odraža potrebo po prilagajanju hitremu razvoju umetne inteligence in zagotavljanju, da bo pravni okvir EU spodbujal učinkovito in konkurenčno okolje za organizacije, ki delujejo v EU; opozarja, da je v ločenem predlogu za zbirni sveženj za digitalno področje dodatno pojasnjeno, kako se lahko osebni podatki uporabljajo za učenje in razvoj umetne inteligence; v zvezi s tem poudarja, da je treba izvajati in izvrševati akt o umetni inteligenci in preostali digitalni zakonodajni okvir EU ter ga po potrebi posodobiti glede na tehnološki razvoj, hkrati pa preprečiti nepotrebna upravna bremena, prekrivajoče se obveznosti poročanja in nacionalne ukrepe čezmernega prenašanja zakonodaje, ki bi lahko razdrobili notranji trg in ovirali širitev zaupanja vrednih evropskih rešitev umetne inteligence; poudarja, da je v zvezi s tem potreben pregleden pristop;


</Amend>
</RepeatBlock-Amend>

PRILOGA: IZJAVA O PRISPEVKIH
<FootprintIntro></FootprintIntro>
Pripravljavec mnenja v skladu s členom 8 Priloge I Poslovnika izjavlja, da je v svoje mnenje vključil prispevke k zadevam, ki se nanašajo na temo dokumenta, ki jih je med pripravo osnutka mnenja prejel od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:2]1, ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi: [2: 1  Medinstitucionalni sporazum iz maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj).] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

Priprava tega seznama je v izključni pristojnosti pripravljavca mnenja.
Če so na seznamu navedene fizične osebe z imenom ali njihovo funkcijo ali z obema, pripravljavec mnenja izjavlja, da je zadevne fizične osebe seznanil z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

